বিজেপির ললিপপ, কমিশনকে তোপ মমতার, দেখুন এই ভিডিও

কলকাতা: বর্ধমানের সভা থেকে নির্বাচন কমিশনকে (Election Commission) নিশানা করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। তিনি বলেন, “নির্বাচন কমিশন আপনাকে অনেক প্রণাম জানাই। প্লিজ দয়া করে বিজেপির ‘ললিপপ’ হবেন না। তাহলে দেশের মানুষ ক্ষমা করবেন না।” মঙ্গলবার বর্ধমানের প্রশাসনিক সভা থেকে একাধিক বিষয় নিয়ে কেন্দ্রটি নিশানা করেছেন তিনি। সেখানে যেমন উঠেছে ভাষা সন্ত্রাসের বিরুদ্ধে আওয়াজ। তেমন বিজেপি ও কমিশন কে একত্রে নিশানা করেছেন তিনি। তিনি বলেন, ওঁরা জানত বাংলার সঙ্গে ওঁরা পারবে না। তাই বাংলাকে আর পঞ্জাবকে ভাগ করে দিয়েছে।

শুক্রবার কলকাতায় মেট্রো উদ্বোধনে এসে প্রধানমন্ত্রী মোদি তাঁর ভাষণে বাংলার দুর্নীতি নিয়ে সরব হয়েছিলেন। প্রধানমন্ত্রীর রাজ্য সফর এবং দুর্নীতি নিয়ে কটাক্ষের জবাবে এ বার পাল্টা তোপ দাগলেন মুখ্যমন্ত্রী। নাম না করেই মোদীকে ‘দুকান কাটা’ বলে কটাক্ষ করলেন তিনি। একই সঙ্গে নির্বাচন কমিশনের (Election Commission) ভূমিকা নিয়েও তীব্র প্রশ্ন তুলে বলেন, ‘‘কমিশন যেন বিজেপির ললিপপ!’’ নির্বাচন কমিশনকে আক্রমণ করে মুখ্যমন্ত্রী বলেন, ‘‘ভোট এলেই এনআরসি করতে হবে? নতুন করে নাম কাটতে হবে? ইলেকশন কমিশনকে প্রণাম জানাই, সালাম জানাই—কিন্তু প্লিজ বিজেপির ললিপপ হবেন না। তা হলে কিন্তু মানুষ ক্ষমা করবে না। মোদিকে কটাক্ষ করে মমতা বলেন, ‘‘লজ্জা, ঘৃণা, ভয়—এই তিন থাকতে নেই। একটা কান কাটা থাকলে আর একটা কান কাটার ভয় থাকে। ওদের দু’টো কানই কাটা! তাই আর ভয় কীসের?’

আরও পড়ুন:বাঙালি পরিযায়ী শ্রমিকদের উপর অত্যাচার, গর্জে উঠলেন মমতা

এদিন মুখ্যমন্ত্রী বলেন, ভিনরাজ্যে বাঙালি পরিযায়ী শ্রমিকদের সঙ্গে দুর্ব্যবহার প্রসঙ্গে মমতার চরম আক্রমণ করেন, “বাংলার অবদানের কথা ভুলবেন না। বাংলার ইতিহাস মনে রাখুন। ১৯৭১ সালের ১লা মার্চ পর্যন্ত আপনারাই চুক্তি করেছিলেন যারা আসবে তারা দেশের নাগরিক। অনেক জায়গায় ভাষার এক এক উচ্চারণ। বাংলার কখনও মাথা নত হবে না। বাংলা গাইবে নতুন সুরে। বাংলাকে সন্মান জানিয়ে জয় বাংলা হাজার বার বলব।” তিনি বলেছেন,বাংলার অবদানের কথা ভুলবেন না। বাবাসাহেব আম্বেদকর সর্বপ্রথম এই বাংলা থেকেই সাংসদ হয়ে পার্লামেন্টে গিয়েছিলেন। সারে জাঁহা সে আচ্ছা’র লেখক ইকবাল বাংলায় জন্মেছেন। ভিন রাজ্যে পরিযায়ী শ্রমিকদের ওপর অত্যাচার ও অনাচার করা হচ্ছে। বাংলায় শ্রমিকরা ভালো কাজ জানেন। সেইজন্য তাদের কাজ দেখে নিয়ে যাওয়া হয়েছে। দয়া করে নিয়ে যায়নি, দক্ষতা বিচার করেই নিয়ে যাওয়া হয়েছে। সেখানে নিয়ে গিয়ে চলছে অত্যাতাচার। জামাই আদর করে ডেকে লাঞ্ছনা করা হয়েছে পরিযায়ী শ্রমিকদের।

তিনি প্রশ্ন তুলেছেন, কেন বিজেপি শাসিত রাজ্যে গিয়ে নির্যাতিত হতে হচ্ছে পরিযায়ী শ্রমিকদের? বাংলায় কথা বলার জন্য পরিযায়ী শ্রমিকদের ওপর অত্যাচারের প্রসঙ্গ টেনে এরপরই সরাসরি কেন্দ্রকে হুঁশিয়ারি দিয়ে মুখ্যমন্ত্রী বলেন, ‘‘আমাকে যা খুশি গালি দিন, কুৎসা করুন, আমি লড়ে নেব। বুকের পাটা আছে। বাংলা মায়ের সম্মানে আঘাত করলে আমার গায়ে লাগে। বাংলার অপমান আমি বরদাস্ত করব না। এটা আমার মাটি, মায়ের শক্তি। আমাকে ভয় দেখিয়ে কিছু হবে না।’’

দেখুন ভিডিও